armvectores/hy_wikipedia_2023 huggingface dataset:
Խելքից պատուհաս

«Խելքից պատուհաս»  (ռուս.՝ Горе от ума), Ալեքսանդր Գրիբոյեդովի չափածո կոմեդիան, որը հանդիսանում է 19-րդ դարի ռուս դասական գրականության նշանավոր երկերից մեկը։ Կատակերգությունն առաջին անգամ բեմադրվել է 1827 թվականին Երևանում` Սարդարի երևանյան պալատում։ Սա պիեսի միակ բեմադրությունն է, որին ներկա է գտնվել Գրիբոյեդովը։


== Ստեղծման պատմություն ==
Ալեքսանդր Գրիբոյեդովը 1818 թվականին նշանակվում է ռուսական միսիայի քարտուղար Պարսկաստանում։ 1822 թվականին Թիֆլիսում ստանձնում է Կովկասի ռուսական զորքերի հրամանատարությանն առընթեր դիվանագիտական մասի քարտուղարի պաշտոնը։ Այս ժամանակահատվածում էլ Գրիբոյեդովը ձեռնամուխ է լինում գրելու «Խելքից պատուհաս» կատակերգությունը։
«Խելքից պատուհասում» պատկերված է 19-րդ դարի 1819-1820-ական թվականներին Մոսկվան, ռուսական հասարակայնության մեջ կազմավորված հակադիր երկու խմբավորումների պայքարը, մի կողմից՝ ճորտատիրական կարգերի սյուն հանդիսացող ազնվականության, մյուս կողմից՝ ազնվականության առաջադեմ երիտասարդությունը։
Գրիբոյեդովն անձամբ մասնակցել է Երևանի գրավմանը, որի համար պարգևատրվել է «Երևանի գրավման» մեդալով։
Պետերբուրգից մեկնելուց առաջ Գրիբոյեդովը փորձել է բեմադրել «Խելքից պատուհաս»-ը։ Քանի որ գրաքննությունը չի թույլատրում «Խելքից պատուհաս»-ի լրիվ տպագրումը կամ բեմադրումը հեղինակի օրոք, պիեսը բազմաթիվ օրինակներով ձեռագիր արտագրվում ու հասնում էր Ռուսաստանի հեռավոր ծայրերն անգամ։
«Խելքից պատուհաս»-ի ձեռագիր օրինակները, դեռևս լրիվ տպագրվելուց առաջ, տարածված են եղել նաև հայկական շրջաններում, և նրանց օրինակներից մեկը հասել է մեզ՝ Միքայել Նալբանդյանի անձնական արխիվից։
Պիեսը տպագրելու նրա բոլոր ջանքերը իզուր են անցնում, իսկ 1824 թվականին Պետերբուրգում այն բեմադրելու փորձը՝ տապալվում, իրականանալով միայն երեք տարի անց՝ 1827 թվականին Երևանում։ 1827 թվականի դեկտեմբերի 10-ին Երևանի Սարդարի պալատում ռուս սպաների ուժերով առաջին անգամ բեմադրվել է Ա. Ս. Գրիբոյեդովի «Խելքից պատուհաս» կատակերգությունը հեղինակի ներկայությամբ։


== Սյուժե ==
«Խելքից պատուհասում» քննադատված են ռուսական հետամնաց ազնվական բարքերը։ Ֆամուսովների, Սկալոզուբների և նրանց շողոքորթող Մոլչալինների աշխարհի հետ բախվում է Չացկին։ Ֆամուսովյան Մոսկվան նրան հայտարարում է խելքից պատուհաս, իսկ նա իր անկեղծ սիրով դեպի հայրենիքը, իր բուռն ատելությամբ տգիտության, պահպանողականության, մորթապաշտության նկատմամբ, իր ազատատենչ գաղափարներով և ձգումներով, նա մի լուսավոր դեմք է, որը հալածվում և ծաղրվում է խավարամոլ շրջապատից։
Չացկին հումանիստ է, ազատության համար մարտնչող, անհատի անկախության ջատագով։ Նրա հասարակական դրամայի վրա ավելանում է սիրո դրաման։ Նրան ոչ ոք չի հասկանում՝ ո՛չ Սոֆյան, որին սիրում է, ո՛չ նրա հայրը՝ Ֆամուսովը, ո՛չ Սկալոզուբը, որի հետ Ֆամուսովն ուզում է ամուսնացնել Սոֆյային, ո՛չ անգամ Ռեպիլովը։
Չհասկացված անհատի, մտածող մարդու դրամա է, որը բնորոշ է լուսավորական դարաշրջանի գեղարվեստական մտածողության համար։


== Գործող անձինք ==
Պավել Աֆանասևիչ Ֆամուսով-պետական հիմնարկի կառավարիչ
Սոֆյա Պավլովնա - նրա դուստրը
Լիզանկա - սպասուհի
Ալեքսեյ Ստեպանովիչ Մոլչալին- Ֆամուսովի քարտուղարը
Ալեքսանդր Անդրևիչ Չացկի
Գնդապետ Սկալոզուր
Սերգեյ Սերգեևիչ
Նատալյա Դմիտևնա
Պլատոն Միխայլովիչ
Իշխան Տուգոուխովսկի
Իշխանուհի
Կոմսուհի տատ
Կոմսուհի թոռ
Անտոն Անտոնովիչ Զագորեցկի
Պառավ Խլյոստովա
Պարոն N
Պարոն D
Ռեպետիլով
Պետրուշկա


== Մեջբերումներ պիեսի մասին ==


== Ծանոթագրություններ ==
Բեբե Մանգա

էլիզաբեթ Բեսեմ Այամո Մանգա  (անգլ.՝ Elizabeth Bessem Ayamo Manga, 1951, Մամֆե, Հարավարևմտյան շրջան, Կամերուն - հուլիսի 1, 2011(2011-07-01), Դուալա, Կամերուն), հայտնի է որպես Բեբե Մանգա, կամերունցի մակոսա ժանրի երգչուհի, որի ամենահայտնի երգն է «Ami O»-ն։ Բեբե Մանգան համարվում է 1980-ականների մակոսա ժանրի ամենանշանավոր երգիչներից մեկը։


== Վաղ կյանք ==
Ծնվել է հարավ-արևմտյան Կամերունի Մանյու վարչական շրջանի  Մամֆե քաղաքում։ Փղոսկրե ափի (Կոտ դ'Իվուար) լրագրողների կողմից Բեբե Մանգան իր յուրահատուկ, արտահայտիչ ձայնի շնորհիվ արժանացել է բարձր գնահատանքի։


== Վաղ կարիերա ==
Բեբե Մանգան իր կարիերան սկսել է 1975 թվականին, երգելով Կոտ դ'Իվուարի Աբիջան քաղաքի գիշերային ակումբներից մեկում, որը կոչվում էր «Կիթառի ձայն» (ֆր.՝ Son de Guitare): Նրա ընկերները համոզեցին ակումբի մենեջերին, որ Բեբեն ունի լավ ձայն և կարող է երգել։ Բեբեին լսելուց հետո մենեջերը, հիացմունքից գլուխը կորցրած, անմիջապես վարձեց նրան։ այսպես Մանգան սկսեց իր պրոֆեսիոնալ կարիերան։ Այդ ժամանակվանից սկսած Բեբե Մանգան սկսեց իր համերգային շրջագայությունները կատարել Աֆրիկայի արևմտյան ափի պետություններով մեկ՝ Գաբոն, Սենեգալ, Զաիր, Տոգո, Բուրկինա Ֆասո, Գանա, Լիբերիա, Կոտ դ'Իվուար, Կոնգոյի Հանրապետություն, Բենին, Մարոկկո և այլն։ Նա եղավ նաև Կարիբյան կղզիներում (Գուադալուպե, Հայիթի, Մարտինիկա), Կոլումբիայում, ԱՄՆ-ում, Ֆրանսիայում։


== Հռչակ ==
Բեբե Մանգան միջազգային ճանաչում և հռչակ ձեռք բերեց 1980 թվականին, երբ կատարեց Էբանդա Մանֆրեդի «Amie» (ֆրանսերեն՝ «ընկեր») ռադիոհիթը։ Բեբե Մանգայի տարբերակը «Amio» անվամբ, նրան արժանացրեց հեղինակավոր «Maracas D’or» մրցանակի և երաժշտության պատմության մեջ ամուր տեղ ապահովեց նրա համար, որպես Կամերունի ամենահզոր ձայներից մեկը, որը ներշնչանքի աղբյուր դարձավ այնպիսի երգչուհիների համար, ինչպիսիք են Ռուտ Կոտոն և Ջեքի Բիհոն։ Հետագայում՝ 1990-ական թվականների վերջերին, նա ձայնագրեց մեկ այլ, միջազգային համբավ վաստակած երգ՝ «Mota Benamaa», որն ահազանգում էր օգնել աշխարհի կարիքավոր երեխաներին։ 2005 թվականին Աբիջանում անցկացված «Top D'Or» մրցույթի ժամանակ, նրա օգտին գրանցվեցին ամենաշատ քվեները՝ որպես բոլոր ժամանակների աֆրիկացի լավագույն արտիստ։ Բեբե Մանգայի երգերը ներառված են Մանու Դիբանգոյի «Manu Safari» ալբոմում։ Նա կատարել է նաև զուգերգեր այլ տաղանդավոր արտիստների հետ, ինչպես Թոմ Յոմսն է և այդ երգերը դարձել են հիթեր։ Բեբե Մանգայի լավագույն երգերից որոշները ներկայացված են «BEST OF BEBE MANGA» կայքում։


== Մահ ==
2011 թվականի հուլիսի 1-ին, Դուալայում գտնվող իր տանը սրտամկանի ինֆարկտ ստանալուց հետո Բեբե Մանգան հիվանդանոցի ճանապարհին մահանում է։ Նա 62 տարեկան էր։ Թաղված է Կամերունի Մանյու վարչական շրջանի Տինտո քաղաքի գերեզմանատանը՝ ազգականների կողքին։


== Հիշատակ ==
Վերջին երկու տասնամյակների ընթացքում «Amio»-ն կատարվել է բազմաթիվ երաժիշտների կողմից, բազմաթիվ լեզուներով՝ Եվրոպայում, Կարիբյան ավազանի երկրներում, Լատինական և Հյուսիսային Ամերիկայում, Աֆրիկայում։ Երգը կատարած երաժիշտներից են Անդրե Աստասին, Հենրի Սալվադորը՝ 1982 թվականի ֆրանսիական երգի աստղը, Մանյու Դիբանգոն 1993 թվականին, Մոնիկա Սեկան, Մայանկա Բելը և ուրիշներ։


== Սկավառակագրություն ==


=== Ալբոմներ ===
Ami-Oyomiya (1982 թվական)
Beko (1982 թվական)
Djoudjou Dada (1982 թվական)
Temps Futur (2000 թվական)


== Ծանոթագրություններ ==


== Արտաքին հղումներ ==
Allmusic profile, Բեբե Մանգա
Խիմինո (գյուղ, Տյոմկինսկի շրջան)

Խիմինո (ռուս.՝ Химино), գյուղ Ռուսաստանի, Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 21 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սևքար լեռ (Լեռնակերտ)

Անվան այլ կիրառումների համար տե՛ս՝ Սևքար (այլ կիրառումներ)Սևքար, լեռնագագաթ Հայաստանի Գեղարքունիքի մարզում, Վարդենիսի լեռնաշղթայում, Լեռնակերտ գյուղից 8,5 կմ հարավ-արևելք։ Բարձրությունը 3063 մ է։


== Ծանոթագրություններ ==
Դոքսատոն

Դոքսատոն (հուն․՝ Δοξάτον ή Δοξάτο), փոքր քաղաք Հունաստանում։ Գտնվում է ծովի մակարդակից 95 մետր բարձրության վրա, Դրամա քաղաքից 9 կմ հարավ-արևելք, Կավալայից 23 կմ հյուսիս-արևմուտք, Սալոնիկից՝ 120 կմ հյուսիս-արևմուտք և Աթենքից՝ 349 կմ հյուսիս։ Մտնում է Արևելյան Մակեդոնիա և Թրակիայի Դրամա ծայրամասային միավորի մեջ։ Ըստ 2011 թվականի վիճակագրության՝ բնակչությունը 2884 մարդ է։ Մակերեսը 27,714 կմ² է։
Քաղաքի արևմտյան ծայրամասով անցնում է Դրամա-Կավալա ազգային ճանապարհ 12-ը։


== Պատմություն ==

Քաղաքի պատմության մեջ տեղի է ունեցել երկու կոտորած։ Առաջինը տեղի է ունեցել Երկրորդ Բալկանյան պատերազմի ընթացքում (Հունաստանը և Սերբիան ընդդեմ Բուլղարիայի)։ 1913 թվականի հունիսին Դոքսատոնի հույն բնակչությունը ապստամբություն է բարձրացրել բուլղարական բանակի թիկունքում։ Հունիսի 30-ին նահանջող բուլղարական զորամասերը (հիմնականում հեծելազորային) շրջապատել են ապստամբ քաղաքը, սպանել մոտ 600 քաղաքացիական անձ, այդ թվում՝ կանանց և երեխաների (բնակչության 1500-2700 մարդ) և այրել են քաղաքը։ Քարնեգիի հանձնաժողովը, որը հետաքննել է այդ գործը, վկայակոչում է նրանց կարծիքով մեղմացնող այն հանգամանքը, որ կոտորածները կատարվել են ոչ թե անմիջականորեն բուլղարների, այլ նրանց կողմից զինված բուլղարախոս մահմեդականների (պոմակների) և թուրքերի կողմից, որոնք վրեժխնդիր են եղել հույներից մահմեդականների նախորդ կոտորածի համար։
Երկրորդ համաշխարհային պատերազմի տարիներին Բուլղարիան կրկին պահանջներ է ներկայացրել Մակեդոնիային։ Այս անգամ Նացիստական Գերմանիայի օգնությամբ։ Բուլղարիային տրվել է Արևելյան Մակեդոնիայի և Արևմտյան Թրակիայի օկուպացիայի հնարավորություն։ Հույն հայրենասերների, մասնավորապես կոմունիստների արձագանքը բուլղարական օկուպացիային վատ պատրաստված էր։ Սեպտեմբերի 28-ի լույս 29-ի գիշերը հունական Դրամա նոման հույն կոմունիստների ղեկավարությամբ ապստամբել է բուլղարների դեմ։ Դոքսատոնը հայտնվել է իրադարձությունների էպիկենտրոնում։ Հարձակման է ենթարկվել Դոքսատոնի ոստիկանական բաժանմունքը և սպանվել 7 բուլղար ոստիկան։ Չնայած հարձակվողները թաքնվել են լեռներում, հույների դեմ բռնաճնշումները դաժան են եղել։ Հաջորդ օրը բուլղարական զորքերը հավաքել են 14 տարեկանից բարձր բոլոր տղամարդկանց և, նրանց բաժանելով տասնյակ մարդկանց, գնդակահարել են։


== Հիշատակ ==
Հունաստանի կառավարությունը, չնայած փոքր բնակչությանը, Դոքսատոնին տրամադրել է քաղաքի կարգավիճակ՝ ի նշան զոհերի ճանաչման և այն անվանել է «Հերոս և Նահատակ քաղաք» (Ηρωική και Μαρτυρική Πόλη)։


== Բնակչություն ==


== Ծանոթագրություններ ==
Պոմբլոզի սար

Պոմբլոզի սար, լեռ է Գողթն գավառում, Վերին Ազա գյուղի մոտ։ Բուսազուրկ և ծովի մակարդակից 864 մ բարձրությամբ բլուր է։


== Գրականություն ==
Ա. Այվազյան,  Նախիջևան. բնաշխարհիկ պատկերազարդ հանրագիտակ։
Տամիստու (գյուղ, Տառտու շրջան)

Անվան այլ կիրառումների համար տե՛ս՝ ՏամիստուՏամիստու (էստ․՝ Tammistu), գյուղ Էստոնիայի Տարտումաա նահանգի Տառտու շրջանում։
2011 թվականի տվյալներով գյուղում բնակվում էր 216 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շամպլեն (Արդենների գավառ)

Շամպլեն (ֆր.՝ Champlin), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 75 մարդ, բնակչության խտությունը` 12.71 մարդ/կմ²։ Բնակավայրը զբաղեցնում է 5.9 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ հյուսիս-արևելք, Շալոն ան Շամպայն քաղաքից 100 կմ հյուսիս, Շառլվիլ Մեզիեր քաղաքից 29 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 48 աշխատունակ (15-64 տարեկան) բնակիչ, որոնցից ակտիվ էին 38-ը, իսկ ոչ ակտիվները` 10։ Ակտիվության ցուցանիշը կազմում է 79,2 %։ 38 աշխատունակ մարդկանցից աշխատել է 38 անձ (21 տղամարդ և 17 կին)։ Գործազուրկ են եղել 0 անձ (0 տղամարդ և 0 կին)։ 10 անաշխատունակներից 6-ը եղել են աշակերտներ կամ ուսանողներ, 2-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Զեգանի

Զեգանի  կամ Փշաշխա (մինչ 1948 թվականը` Եվդոկիմովկա, աբխազ.` Пшащха, վրաց.՝ ზეგანი) գյուղ Աբխազիայի Գագրայի շրջանում։ Գտնվում է Գագրայից 34 կմ հեռավորության և ծովի մակարդակից 520 մ բարձրության վրա։


== Բնակչությունը ==
1959 թվականի տվյալներով գյուղում բնակվում էր 209 մարդ, հիմնականում հայեր։ 1989 թվականի հաշվառումներով, գյուղն ուներ 90 բնակիչ, կրկին հիմնականում հայեր։


== Ծանոթագրություններ ==
Մ.թ.ա. 767


== Դեպքեր ==


== Ծնունդներ ==


== Մահեր ==
Գունբյոռն

Գունբյոռն (դան․՝ Gunnbjørns Fjeld), Գրենլանդիայի և Արկտիկայի ամենաբարձր լեռնագագաթը։ Պատկանում է Ուոթկինսի լեռնազանգվածին։ Լեռը գտնվում է կղզու հարավարևելյան մասում, Դանիական նեղուցից 100 կմ հեռավորության վրա։ Իր անունը ստացել է ի պատիվ նորվեգացի ճանապարհորդ Գունբյոռն Ուլֆսոնի։ Իսլանդական աղբյուրներում լեռը հիշատակվում է Խվիտսերկ անունով, որը բառացիորեն թարգմանած նշանակում է «սպիտակ քղանցք»։ 1935 թ. օգոստոսի 16-ին լեռը առաջին անգամ բարձրացել են Ավգուստին Կուրտոն, Ջեք Լոնգլենդը, Էբբի Մունկը և Լոուրենս Ուագերը։


== Ծանոթագրություններ ==
Մուրացանի կիսանդրի (Երևան)

Մուրացանի կիսանդրի, գտնվում է Երևանի Շենգավիթ համայնքում՝ Մուրացանի անվան թիվ 18 դպրոցի առջև։ Հուշարձանը տեղադրվել է 1955 թվականին։ Ընդգրկված է Երևանի Շենգավիթ վարչական շրջանի պատմության և մշակույթի անշարժ հուշարձանների ցանկում։ 
Մուրացանին նվիրված հուշարձան կա նաև Գեղարքունիքի մարզի Ծովագյուղ գյուղում։


== Հեղինակներ ==
Քանդակագործ՝ Արա Հարությունյան
Ճարտարապետ՝ Ֆենիքս Դարբինյան


== Ծանոթագրություններ ==
Քրեյգ Շեֆֆեր

Քրեյգ Շեֆֆեր (անգլ.՝ Craig Eric Sheffer, ապրիլի 23, 1960(1960-04-23), Յորք, Փենսիլվանիա, ԱՄՆ), կինոյի և հեռուստատեսութան ամերիկացի դերասան։ Հայտնի է իր «Այնտեղ, որտեղ գետն է հոսում» ֆիլմում Նորման Մաքլինի, «Գիշերային քաղաք» ֆիլմում` Աարոն Բունի և «Մի ծառի բլուր» ֆիլմում` Քիտ Սքոթի գլխավոր դերերով։


== Կենսագրություն ==
Շեֆֆերը ծնվել է Փենսիլվանիա նահանգի Յորք քաղաքում։ Նրա հայրն աշխատում էր որպես բանտի պահակ։ Մինչ հայտնի դերասան դառնալը, Քրեյգը թերթեր է վաճառել և մի քանի շաբաթ քնել է Կենտրոնական կայարանի մարմարե սանդուղքների տակ` սնվելով Եկեղեցու կողմից տրամադրվող ճաշերով։
Էկրաններին նրա առաջին վառ ելույթը եղել է «Մի կյանք` ապրելու համար» օճառային օպերայի Իէն Հեյդենայի դերը։ 1985 թվականին Շեֆֆերը գլխավոր դեր է խաղացել «Դա այն ժամանակ էր... Դա հիմա էլ կա» դրամայում, որտեղ նրա խաղընկերն էր Էմիլիո Էստևեսը։


== Ծանոթագրություններ ==


== Արտաքին հղումներ ==
Քրեյգ Շեֆֆեր Internet Movie Database կայքում
Շատոնեֆ սյուր Շարանտ

Շատոնեֆ սյուր Շարանտ (ֆր.՝ Châteauneuf-sur-Charente), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 3452 մարդ, բնակչության խտությունը` 143.71 մարդ/կմ²։ Բնակավայրը զբաղեցնում է 24.02 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ-արևմուտք, Պուատիե քաղաքից` 115 կմ հարավ, Անգուլեմ քաղաքից` 18 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 2000 աշխատունակ (15-64 տարեկան) բնակիչ, որոնցից ակտիվ էին 1481-ը, իսկ ոչ ակտիվները` 519։ Ակտիվության ցուցանիշը կազմում է 74,0 %։ 1481 աշխատունակ մարդկանցից աշխատել է 1318 անձ (702 տղամարդ և 616 կին)։ Գործազուրկ են եղել 163 անձ (81 տղամարդ և 82 կին)։ 519 անաշխատունակներից 144-ը եղել են աշակերտներ կամ ուսանողներ, 237-ը` թոշակառուներ, իսկ 138-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դուրաշի

Դուրաշի (վրաց.՝ დურაში), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 1400 մետր բարձրության վրա։ Շրջկենտրոն Լենտեխիից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 30 մարդ։


== Ծանոթագրություններ ==
Չիկոնյոլո

Չիկոնյոլո  (իտալերեն՝  Cicognolo), կոմունա Իտալիայում, գտնվում է Լոմբարդիա մարզի Կրեմոնա գավառում։
Բնակչությունը կազմում է 557 մարդ, խտությունը կազմում է 31 մարդ/կմ²։ Տարածքը կազմում է 19 կմ²։ Էլեկտրոնային փոստ՝ 26030։ Հեռախոսային կոդ՝ +39 0372։
Չիկոնյոլոն սահմանակից է Կապելլա դե Պիչենարդի, Պեսկարոլո էդ Յունիթի, Պիևե Սան Ջակոմո, Վեսկովատո մունիցիպալիտետներին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0372 835923


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Դոլարի դիվանագիտություն

Դոլարի դիվանագիտություն՝ ԱՄՆ-ի էքսպանսիոնիստական քաղաքականություն, որի նպատակն է եղել Լատինական Ամերիկայի և Արևելյան Ասիայի երկրներին կախման մեջ դնել ամերիկյան մոնոպոլիաներից։ «Դոլարի դիվանագետություն» տերմինը առաջինն օգտագործել է ԱՄՆ նախագահ Ուիլյամ Տաֆտը, 1912 թվականին։
Կիրառվել է քաղաքականության՝ ճնշման, թույլ պետությունների ներքին գործերին զինված միջամտություն ցուցաբերելու, ինչպես նաև նրանց փոխառություններ ու ֆինանսատնտական «օգնություն» պարտադրելու միջոցով։
«Դոլարի դիվանագետության» օրինակներ են «Թրումենի դոկտրինան», լատինաամերիկյան երկրների հանդեպ կիրառվող «Հանուն առաջադիմության դաշինքի» քաղաքականությունը։
Գուզել Յախինա

Գուզել Շամիլևնա Յախինա (ռուս.՝ Гузель Шамилевна Яхина, թաթ.՝ Гүзәл Шамил кызы Яхина, հունիսի 1, 1977(1977-06-01), Կազան, ՌԽՖՍՀ, ԽՍՀՄ, Կազան, Ռուսաստան), թաթարական ծագմամբ ռուս գրող, ով լայն ճանաչում է ձեռք բերել իր առաջին՝ Զուլեյխան բացում է աչքերը վեպով։


== Կենսագրություն ==
Գուզել Յախինան ծնվել է 1977 թվականի հունիսի 1-ին Կազան քաղաքում։ Ավարտել է Թաթարական պետական հումանիտար-մանկավարժական համալսարանի օտար լեզուների ֆակուլտետը։ 1999 թվականից բնակվում է Մոսկվայում։ Աշխատել է գովազդի և մարքեթինգի ոլորտում։ 2015 թվականին ավարտել է Մոսկվայի կինոյի դպրոցի սցենարի ֆակուլտետը։ Հրատարակվել է «Нева» և «Октябрь» պարբերականներում, իսկ «Сибирские огни» ամսագրում լույս են տեսել նրա առաջին՝ «Զուլեյխան բացում է աչքերը» վեպից, որոշ հատվածներ։ Անձնական միջոցներով իր վեպը հրատարակելու անհաջող փորձից հետո՝ հեղինակը դիմել է գրական գործակալների օժանդակությանը, որոնց օգնությամբ էլ վեպը լույս է տեսել և ջերմ ընդունելություն գտել գրաքննադատների և գրական հասարակության կողմից։ Այժմ Գուզել Յախինայի «Զուլեյխան բացում է աչքերը» վեպը թարգմանվում է 16 լեզուներով։


== Մրցանակներ ==
2015 - «Տարվա գիրք» («Книга года»)
2015 - «Յասնայա Պոլյանա» («Ясная Поляна»)
2015 - «Մեծ գիրք» («Большая книга»)


== Ծանոթագրություններ ==


== Արտաքին հղումներ ==
Գուզել Յախինա
Գուզել Յախինա
Newmag-ը ներկայացնում է Գուզել Յախինայի «Զուլեյխան բացում է աչքերը» վեպի հայերեն հրատարակությունը
Ro'ya TV

Ro'ya TV (արաբ․՝ قناة رؤيا الفضائية‎‎), մասնավոր հեռուստաալիք Հորդանանում, որը գործունեությունը սկսել է 2011 թվականի հունվարի 1-ին։ Այն մաս է կազմում «Al-Sayegh» մեդիախմբին։ Ro'ya-ն ապագայի մասին իր տեսլականում հայտնում է, որ ցանկանում է դառնալ ժամանակակից բովանդակությամբ որակյալ մեդիահարթակ ստեղծելու վրա հիմնված կառույց, որը կբավարարի 21-րդ դարի արաբների պահանջարկը։ Ալիքը հեռարձակում է լայն շրջանակ ընգրկող ծրագրեր, այդ թվում լուրեր, թոք-շոուներ, վավերագրական ֆիլմեր և ժամանցային շոուներ։ Ալիքի HD տարբերակի թողարկումը սկսել է 2017 թվականի մայիսի 7-ին։


== Ծրագրեր ==
Լուրերի, սպորտի և հեռուստասերիալների հետ մեկտեղ ալիքը հեռարձակում է նաև մի շարք երգիծական և կատակերգական հաղորդումներ, որոնք վեր են հանում հասարակական և քաղաքական խնդիրները Հորդանանում և ողջ Արաբական աշխարհում։ «Haki Jarayed»-ը Roya TV-ի ամենահայտնի հաղորդումն է, որը երկու տարի եղել է եթերում (2012-2014)։


== Ծանոթագրություններ ==
Գալագանովկա (այլ կիրառումներ)

Գալագանովկա, կարող է վերաբերել՝

Գալագանովկա - ավան, Ուկրաինայի Նիկոլաևի մարզի Սնիգիրյովկայի շրջանում
Գալագանովկա - գյուղ, Ուկրաինայի Նիկոլաևի մարզի Սնիգիրյովկայի շրջանում
Գալագանովկա - գյուղակ Ռուսաստանի Ռոստովի մարզի Ազովի շրջանում
Ճոճանակ (ճոճվելու հարմարանք)

Ճոճանակ, հաճույքի կամ զվարճանքի համար ճոճվելու կառույց։ Դասակարգման մեջ կան 4 տիպի ճոճոնակներ (տիպ № 1՝ մեկ պտույտի առանցքով նստարանի տեսքով՝ սյուներից կամ գերանից կախված, տիպ № 2՝ մի քանի պտույտի առանցքներով, տիպ № 3՝ ճոճանակ մեկ կախոցի կետով, տիպ № 4՝ կոլեկտիվային ճոճանակ)։ Տեղադրվում են մանկական խաղահրապարակներում, հանգստյան գոտիներում և այլուր։


== Դիցաբանական նշանակություն ==
Ճոճանակները հաճախ էին հանդիպում հարավային և արևելյան սլավոնական ազգերի մոտ և հազվադեպ՝ արևմտյան։ Դրանց օգտագործմամբ ազատ ժամանցի անցկացմանը հին սլավոնացիները վերագրել են կախարդական գործառույթներ (ապոտրոպիկական և արտադրողական)։ Երիտասարդության համար ժամանակի այս անցկացման ձևը համարվել է ոչ պարտադիր և ընդունվել է որպես երիտասարդներին և աղջիկներին ամուսնության մղելու միջոց։
Հարավային սլավոնացիները պատրաստել են ճոճանակներ Մասլենիցայի կամ Յուրիի օրվա համար, դրանց օգնությամբ զվարճանքը չէր արգելվում Մեծ պասի ժամանակ, սակայն ընդհատվում էր Ավագ շաբաթվա ընթացքում՝ վերսկսվելով Զատկին և շարունակվելով մինչև Լուսավոր շաբաթ։ Պետրոսի մատնությունը վերջին օրն էր, երբ կարելի էր ճոճվել ճոճանակներին։ Այս գործընթացը վերաբերել է ծիսակարգային գործողություններին, որը հնարավորություն է տվել գյուղատնտեսական մշակաբույսերի վեգետացիային, օրինակ՝ վուշի և կանեփի։ Բուլղարիայում մասլենիցայի ժամանակ տարեց կանայք ձուն դրել են կրծքի տակ և ճոճվել ճոճանակների վրա այն բանի համար, որ կանեփը մեծ լինի։ Սերբիայում տարեց տղամարդիկ ճոճվում էին այն բանի համար, որ կանեփի, հացահատիկի, աշորայի և գարու ցանքատարածույթյունները մեծանային։ Մակեդոնիայում ծերունիները ճոճվել են ճոճանակներին Յուրիի օրը, որպեսզի շուտ հասներ բամբակը։


== Պատկերասրահ ==

		
		
		
		


== Ծանոթագրություններ ==


== Գրականույթուն ==
Т. А. Агапкина Качели, качаться на качелях // Славянская мифология. Энциклопедический словарь / С. М. Толстая. — Международные отношения, 2014. — (Славянские древности). — ISBN 978-5-7133-1392-0
Չիտանովա

Չիտանովա (իտալերեն՝ Cittanova ), կոմունա Իտալիայի Կալաբրիա մարզի Ռեջիո Կալաբրիա գավառում։ Սահմանակից է Անտոնիմինա, Կանոլո, Չիմինա, Ջերաչե, Մելիկուկո, Մոլոկիո, Պոլիստենա, Ռիցցիկոնի, Ռոզառնո, Սան Ջորջո Մորջետո, Տաուրիանովա համայնքներին։
Չիտանովան մի ժամանակ եղել է կաթոլիկ եկեղեցու թեմական առաջնորդ եպիսկոպոսի նստավայր։
Բնակչությունը՝ 10.430 մարդ (2014 թվականի տվյալներով), բնակչության խտությունը՝ 171 մարդ/կմ²։ Զբաղեցնում է 61 կմ² տարածք։ Հեռախոսային կոդ՝ (+39) 0966, փոստային ինդեքս՝ 89022։


== Ժողովրդագրություն ==
Բնակչության թվաքանակի փոփոխությունները.


== Պատմություն ==
Չիտանովան Cittanova (իտալերենից թարգմանած՝ Cittanova նշանակում է «Նոր քաղաք») հիմնադրվել է 1618 թվականին՝ դրանից երկու տարի առաջ տեղի ունեցած ավերիչ երկրաշարժից հետո, և սկզբնապես անվանվել է Nuovo Casale di Curtuladi (Կուրտուլադիի նոր գյուղակ), հետագայում Casalnuovo-ն աճելով՝ ստացել է քաղաքի կարգավիճակ և վերանվանվել Cittanova:
Քաղաքն ամբողջովին ավերվել է Մեսսինան ու շրջական պատուհասած 1783 թվականի երկրաշարժի հետևանքով։


== Քույր քաղաքներ ==
 Ռուսաստան, Իվանգորոդ
 Իտալիա, Վիմոդրոնե


== Կլիմա ==
Չիտանովային բնորոշ է միջերկրածովյան խոնավ կլիման, որը հիանալի պայմաններ է ստեղծում բերրի հողերով հայտնի այս վայրերում գյուղատնտեսության զարգացման համար։  


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք (իտալ.)
Ինջիրլիք

Ինջիրլիք ավիաբազա (թուրքերեն՝ İncirlik Hava Üssü) (ԻԿԱՕ:LTAG), ռազմական ավիաբազա Թուրքիայում, որը օգտագործվում է ԱՄՆ և Թուրքիայի ռազմաօդային ուժերի կողմից։ Գտնվում է Թուրքիայի հարավարևմտյան մասում՝ Ադանայի նահանգում։ Ավիաբազան գտնվում է Ադանա քաղաքից 8 կմ հեռավորության վրա։ Այն Եվրոպայում ԱՄՆ-ի և ՆԱՏՕ-ի արևելյան ռազմակայանն է։
Ավիաբազայի հրամանատարը թուրք գեներալ է։ Հետաքրքրական է, որ ԱՄՆ Ինջիրլիք ավիաբազայի տարածքի շուրջ չորս տոկոսը եղել է հայերի սեփականությունը, որը Հայոց ցեղասպանության ընթացքում Օսմանյան կառավարության կողմից բռնազավթվել է։
2010 թվականին, երեք ամերիկահայեր, ովքեր պնդում էին, որ տարածքն իրենց է պատկանում, Ինջիրլիքի չորս տոկոսի համար (122 քառ․ կմ) փոխհատուցման հայց ներկայացրեցին։ Հայցվորներից մեկը պնդում էր, որ 1923 թվականին, ցեղասպանությունից հետո, տարածքը բռնազավթվել է Գյուղատնտեսական բանկի կողմից։


== Լիբանանյան ճգնաժամ ==
1958 թվականին Լիբանանյան ճգնաժամից հետո Դուայթ Էյզենհաուերը հրաման արձակեց մի քանի էսկադրիլիաներ ուղարկելու Մերձավոր Արևելք, որոնք բաղկացած էին ամերիկյան North American F-100 Super Sabre, Martin B-57 Canberra, McDonnell F-101 Voodoo, Douglas B-66 Destroyer: Այդ ժամանակ ավիաբազան օգտագործվում էր միայն տրանսպորտային ինքնաթիռների համար։
Ճգնաժամի ավարտից հետո, ԱՄՆ տակտիկական ղեկավարությունը Ինջիրլիքում տեղակայեց F-100 ինքնաթիռների էսկադրոն, որը հերթափոխվում էր յուրաքանչյուր 100 օրը մեկ։
1970 թվականին թուրքական կողմը թույլատրեց Եվրոպայում ԱՄՆ ՌՕՈՒ-ի հրամանատարությանը Կոնիայում, որը գտնվում էր ավիաբազայից 240 կմ դեպի հյուսիս- արևմուտք, երկինք- երկիր տիպի հրթիռների փորձարկման համար։ Բազայի տարածքում՝ Միջերկրական ծովի վրա, փորձարկվեցին հրթիռները։
1970—1980 թվականներին Ինջիրլիքում տեղակայված են եղել տարբեր տեսակի ինքնաթիռներ, ինչպես օրինակ՝ F-4 Phantom II, F-15 Eagle, F-16 Fighting Falcon, F-111 Aardvark, A-10 Thunderbolt II, և C-130 Hercules:


== Էմբարգո ==
1974 թվականին, Կիպրոցի օկուպացիայից հետո, ԱՄՆ Կոնգրեսը էմբարգո դրեց Թուրքիային զենք վաճառելու վրա։ Ի պատասխան, 1975 թվականի կեսին Թուրքիայի կառավարությունը հայտարարեց,որ ԹուրքիայումԱՄՆ բոլոր ռազմակայանները կփակվեն և կանցնեն Թուրքիայի զինված ուժերի վերահսկողության տակ։ Ի հավատարմություն ՆԱՏՕ-ի, պահպանվեցին միայն Իզմիրի ռազմակայանն էու Ինջիրլիք ավիաբազան։ Դրանք պետք է աշխատեին այն ծավալով, որը նշված էր պայմանագրի մեջ։
Էմբարգոյի չեղարկումից և Թուրքիային ամերիկյան ռազմական օգնության վերականգնումից հետո, 1980 թվականի մարտի 29-ին ԱՄՆ-ի և Թուրքիայի միջև կնքվել է «Ռազմական և տնտեսական համագործակցության» պայմանագիրը։ Դրանից հետո ավիաբազայում վերականգնվեցին և արդիականացվեցին ենթակառուցվածքները։


== Իրաք-քուվեյթյան պատերազմ ==
«Փոթորիկ անապատում» ռազմագործողությունից հետո, Ինջիրլիքի ամերիկյան կործանիչները ուղարկվել են Քուվեյթ։ Պատերազմից հետո դրանք ուղարկվել են Քրդստան՝ հումանիտար օգնություն տրամադրելու համար։ 1996 թվականի վերջին Իրաքի հյուսիսից ամերիկացիները տարհանել են հազարավոր քրդերի։ 1997 թվականի հունվարի 1-ից ավիաբազան օգտագործվում էր Իրաքի օդային տարածքը հսկող ուժերի կողմից՝ ՄԱԿ-ի 688 որոշման հիման վրա։ Թուրքիայի ռազմաօդային ուժերը օգտագործում են Boeing KC-135 Stratotanker լիցքավորիչ ինքնաթիռներ, որոնք տեղակայված են Ինջիրլիք ավիաբազայում՝ 101-րդ էսկադրիլիայի կազմում։ Դրա համար ավիաբազայում ստեղծվել է 39-րդ ավիաթևը։


== Ծանոթագրություններ ==
Բուժաշխատողի օր

Բուժաշխատողի օր (բժշկական անձնակազմի օր), որը նախկինում նշվում էր Խորհրդային Միությունում և մինչ օրս շարունակում է նշվել հետխորհրդային շատ երկրներում։ Շատ երկրներում օրը նշվում է հունիսի երրորդ կիրակի օրը։


== Պատմություն ==
Բուժաշխատողի օրը  Խորհրդային Միությունում նշվում էր 1980-ի հոկտեմբերի 1-ից՝ ԽՍՀՄ Գերագույն խորհրդի նախագահության հրամանի «Արձակուրդների և հիշարժան օրերի» որոշման հիման վրա։
Հայաստանում Ղարաբաղում, Ռուսաստանում, Բելառուսում, Ուկրաինայում  և Ղազախստանում օրը նշվում է հունիսի 3-րդ կիրակի օրը։ Լիտվայում օրը նշվում է 2011 թվականից՝ Լատվիայի խորհրդարանում ընդունած հրամանի հիման վրա, իսկ Ադրբեջանում՝ հունիսի 17-ին։


== Տես նաև ==
Բուժքույրերի միջազգային օր


== Ծանոթագրություններ ==
Ձիգութա

Ձիգութա (աբխազ.` Ӡыхәҭа, վրաց.` ძიგუთა), գյուղ Աբխազիայի Սուխումի շրջանում, Սուխումից 2 կմ հյուսիս-արևելք։ Գտնվում է ծովի մակարդակից 120 մ բարձրության վրա։


== Բնակչությունը ==
1959 թվականի տվյալներով, գյուղում ապրում էր 720 մարդ, հիմնականում հայեր, վրացիներ և հույներ , իսկ 1989 թվականին գյուղն ուներ 881 բնակիչ։
Համաձայն 2011 թվականի տվյալների, գյուղական խորհրդի ենթակայության տակ բնակվում էր 1036 մարդ, որից 645 (62,3%) - հայեր, 183 (17,7%) - աբխազներ, 66 (6,4%) - ռուսներ, 65 (6,3%) - վրացիներ, 51 (4,9%) - հույներ, 5 (0,5%) - ուկրաինացիներ և 21 (2,0%) - այլ ազգերի ներկայացուցիչներ։
Բնակիչներն զբաղվում են ծխախոտի, թեյի, եգիպտացորենի, ցիտրուսային կուլտուրաների մշակությամբ և շերամապահությամբ։ Գյուղն ուներ միջնակարգ դպրոց, ակումբ, գրադարան, բուժկայան և մրգափաթեթավորման գործարան։
Հայերը եկել են Տրապիզոնից` 1897 թվականին։


== Ծանոթագրություններ ==
Լուսյա Միխայելյանց

Լուսյա (Լուսիկ) Միքայելի Միխայելյանց (օգոստոսի 4, 1938(1938-08-04), Խաբարովսկ, ՌԽՖՍՀ, ԽՍՀՄ), հայ սրտաբան։ Բժշկական գիտությունների դոկտոր (1979), պրոֆեսոր (1980): ՀՀ թերապևտների ընկերության նախագահ (1992-1997):


== Կենսագրություն ==
Լյուսյա Միխայելյանցը ծնվել է 1938 թվականի օգոստոսի 4-ին, Խաբարովսկ քաղաքում։ 1963 թվականին ավարտել է Երևանի բժշկական ինստիտուտը։ 1963 թվականից աշխատում է Երևանի բժշկական ինստիտուտում, 1970 թվականից՝ մի շարք կլինիկաների ղեկավար, 1997-2000 թվականներին՝ ՀՀ կենտրոնական զինվորական հոսպիտալի սրտաբան, կենտրոնի պետ։
Աշխատանքները վերաբերում են էլեկտրասրտագրությանը և սրտի իշեմիկ հիվանդությանը, հիմնել է նոր՝ դինամիկ էլեկտրասրտագրությունը։ Տարբեր սեռերի ու հասակների առողջների և հիվանդների էլեկտրասրտագրերի քանակական բնութագրերի նրա մշակած վերլուծության շնորհիվ հնարավոր է որոշել ոչ միայն ինֆարկտային օջախի մեծությունը, այլև հետևել հարինֆարկտային հատվածներում տեղի ունեցող փոփոխություններին։ Համահեղինակ է «Ներքին հիվանդությունների դասագրքի» (մաս 1-2, 1988)։


== Պարգևներ ==
ԽՍՀՄ Գ. Ա. Բոտկինի մեդալ (1985)։


== Երկեր ==
Планиметрический метод количественного анализа электрокардиограммы / Р. П. Стамболцян, Л. М. Михаелянц; Под ред. К. А. Кяндаряна. Ереван, Айастан, 1981(համահեղինակ)։
Ներքին հիվանդություններ։ 2 մասով։ Մաս 1։ Դասագիրք բժշկական ինստիտուտի ուսանողների համար / Ռ. Պ. Ստամբոլցյան, Լ. Մ. Միքայելյանց, Լ. Կ. Շուշանյան և ուրիշներ, խմբագիր՝ Ռ. Պ. Ստամբոլցյան, Նկարիչ՝ Ս. Վ. Պողոսյան, Երևան։ «Լույս», 1988, 624 էջ (համահեղինակ)։
Метод количественного изучения интегральных показателей кардиопотенциалов и его клиническое значение при ишемической болезни сердца: Методические рекомендации / Л. М. Михаелянц; МЗ АрмССР, Управление лечебно-профилактической помощи. Михаелянц, Лусик Михайловна | Министерство здравоохранения АрмССР. Ереван: [Б. и.], 1979:


== Ծանոթագրություններ ==
Գերման (Գոզիս)

Միտրոպոլիտ Գերման (հուն․՝ Μητροπολίτης Γερμανός, աշխարհում՝ Գեորգիոս Կոձաս, հուն․՝ Γεώργιος Κοτζάς կամ Կոձիաս (Κοντζιάς) կամ Կոզիաս (Κόζιας) կամ Գոզիաս (Γκόζιας)), մարտի 25, 1771(1771-03-25), Dimitsana, Արկադիա, Պելոպոնես - մայիսի 30, 1826(1826-05-30), Նաֆպլիոն, Պելոպոնես (Պելոպոնես)։ Եպիսկոպոս է եղել Կոստանդնուպոլսի տիեզերական պատրիարքությունում, Հին Պատրասի մետրոպոլիտ։
Հունաստանի պաշտոնական պատմագրության համաձայն, Ավետման տոնի օրը՝ 1821 թվականի մարտի 25-ին (հուլյան օրացույցով), նա օրհնեց Պելոպոննեսի Սուրբ Լավրա քաղաքում (Կալավրիտայից ոչ հեռու) օսմանյան լծի դեմ Հունաստանի ազգային ապստամբության դրոշը։
Ներկայիս Հունաստանում Գերմանը համարվում է ազգային հերոս, իսկ մարտի 25-ի Ավետման տոնը նշվում է նաև, որպես անկախության տոն։


== Կենսագրություն ==
Գերման Գոզիսը ծնվել է Արկադիից հյուսիս-արևմուտք գտնվող Դիմիցանայում, ոսկերիչ Իոհան Գոզիսի ընտանիքում, ով իրեն համարում էր հին լակոնցիների հետնորդը։ Գերմանը կրթությունը սկսել է Դիմիցանայի ուսումնարանում, այնուհետև տեղափոխվել է Արգոս։
Նաֆպլիոնացի միտրոպոլիտ Արգոսացի Հակոբը, նկատելով երիտասարդի արտասովոր ունակությունները, ընդունեց նրան միտրոպոլիտի քարտուղար և սկսեց նրան հովանավորել։

Շուտով Գեորգին վանական դարձավ ստանալով Գերման անունը և ձեռնադրվեց սարկավագ։ Նա հոգևորական էր Իզմիրում։
1815 թվականին կանչվեց Կոնստանդնուպոլիս Սինոդում ներկա լինելու համար։
1819 թվականին Գերմանը դարձավ, ապստամբ՝ Ֆիլիկ Էթերիայի (հուն․՝ Φιλική Εταιρεία) գաղտնի կազմակերպության ակտիվ անդամ։ Այս կազմակերպության նպատակն էր հակաթուրքական ապստամբության պատրաստվելը։
Կոստանդնուպոլսեցի պատրիարք Գրիգորի 5-րդի կողմից ձեռնադրվել է եպիսկոպոս։ Գրիգորի 5-րդը, սուլթանի հրամանով, ապստամբության սկսելուն պես Կոստանդնուպոլսի եկեղեցու բոլոր սինոդների հետ միասին մահապատժի ենթարկվեց


== Ծանոթագրություններ ==


== Գրականություն ==
Петрунина О. Е. Герман // Православная энциклопедия. — М. : Церковно-научный центр «Православная энциклопедия», 2006. — Т. XI. — С. 245—246. — 752 с. — 39 000 экз. — ISBN 5-89572-017-X.


== Արտաքին հղումներ ==
Ο Ιεράρχης της ελευθερίας
Ռեմանսու

Ռեմանսու (պորտ.՝ Remanso), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Ժուազեյրու գավառի կազմի մեջ։ Բնակչությունը կազմում է 37 625 մարդ՝ 2006 թվականի տվյալներով։ Գրավում է 4 693,505 կմ2 տարածք։ Բնակչության խտությունը՝ 8,01 մարդ/կմ²։
Քաղաքի տոնը նշվում է օգոստոսի 9-ին։


== Պատմություն ==
Քաղաքը հիմնադրվել է 1900 թվականին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 84.717.221,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.289,84 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,615 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման տարածքում կիսաանապատային է։
Սիյմ Լուտս

Սիյմ Լուտս (էստ․՝ Siim Luts, մարտի 12, 1989(1989-03-12), Տալլին, Էստոնական ԽՍՀ, ԽՍՀՄ), էստոնացի ֆուտբոլիստ, չեխական «Տեպլիցե» ակումբի և Էստոնիայի հավաքականի կիսապաշտպան։ Էստոնիայի երկակի չեմպիոն, Էստոնիայի Սուպերգավաթի քառակի դափնեկիր և երկրի գավաթակիր։


== Կարիերա ==


=== Ակումբային ===
Սիյմ Լուտսը Տալլինի «Ֆլորա» ֆուտբոլային ակումբի սան է, որի հիմնական և երկրորդ կազմերում խաղացել է 2006-2012 թվականներին։ «Ֆլորայի»  կազմում երկու անգամ դարձել է Էստոնիայի չեմպիոն։ 2013 թվականից մինչև 2014 թվականը խաղացել է Շվեդիայի «Նոռչյոպինգ» ակումբի կազմում։ 2015 թվականի հունվարին պայմանագիր է կնքել Տալլինի «Լևադիա» ակումբի հետ, որը նախատեսված էր մեկ մրցաշրջանի համար։ 2015 թվականի հունվարի 2-ին արժանացել է Էստոնիայի ֆուտբոլի ֆեդերացիայի «Արծաթե գնդակ» մրցանակի, որն ամեն տարի շնորհվում է Էստոնիայի ֆուտբոլի հավաքականի կազմում խփած ամենագեղեցիկ գոլի հեղինակին։ Նույն թվականի մարտին Լուտսը «Լևադիայի» հետ նվաճել է էստոնական Սուպերգավաթը։
2016 թվականի հուլիսի 25-ին Սիյմ Լուտսը տեղափոխվել է չեխական «Բոհեմիանս 1905» ակումբ՝ կնքելով երկու տարի ժամկետով պայմանագիր։


=== Ազգային հավաքականում ===
Սիյմ Լուտսը Էստոնիայի հավաքականի կազմում նորամուտը նշել է 2010 թվականի նոյեմբերի 17-ին՝ Լիխտենշտայնի ազգային հավաքականի դեմ խաղում։ Կիսապաշտպանը հավաքականի կազմում իր առաջին գոլը խփել է 2014-ի հունիսի 7-ին՝ Տաջիկստանի ազգային հավաքականի դեմ ընկերական խաղում։


== Ելույթների վիճակագրություն ==


=== Ակումբային ===
2017 թվականի ապրիլի 18-ի դրությամբ


=== Միջազգային վիճակագրություն ===
2017 թվականի հոկտեմբերի 11-ի դրությամբ


== Ձեռքբերումներ ==


=== Թիմային ===
«Ֆլորա»

Էստոնիայի չեմպիոն (2) – 2010, 2011
Էստոնիայի Սուպերգավաթի դափնեկիր (3) – 2009, 2011, 2012
Էստոնիայի գավաթակիր (1) – 2010/11«Լևադիա»

Էստոնիայի Սուպերգավաթի դափնեկիր (1) – 2015


=== Անձնական ===
Էստոնիայի ֆուտբոլի ֆեդերացիայի «Արծաթե գնդակ» մրցանակի դափնեկիր (1) – 2015 թվական


== Ծանոթագրություններ ==


== Արտաքին հղումներ ==
Ֆուտբոլիստի էջը «Տեպլիցայի» պաշտոնական կայքում(չեխ.)
Ֆուտբոլիստի էջը FootballFacts.ru կայքում
Պրոֆիլը transfermarkt.com կայքում(անգլ.)
Ֆուտբոլիստի էջը ԷՖՄ պաշտոնական կայքում(էստոներեն)
Ֆուտբոլիստի էջը int.soccerway.com կայքում
Ֆուտբոլիստի էջը Չեխիայի առաջին լիգայի կայքում(չեխ.)
Ժողովածու (3342)

Ժողովածու (3342), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3342 թվի տակ։ Ձեռագիրը գրվել է 1756 թվականին Մելքոն վարդապետ գրիչի կողմից Վարագում։ Գրված է թղթի վրա, որը ունի 20,5×16,2 չափս։ Ձեռագիրը կազմված է 64 թերթից։ Գրված է միասյուն,նոտրգրով։  Կազմը` ստվարաթուղթ, աստառը՝ մասն տպագիր ժամադրոց։ Հիշատակարաններ՝ գրչի՝ 52ա, 60բ, կնիք՝ կազմ Բ (1753 թ․):


== Բովանդակություն ==
Ի Մեկնութենէն Յոբայ
Վարդ․ Արևելցւոյ Մեկնութիւն Երգոց երգոյն
Ի Մեկնութենէ Երգոց երգոյն


== Ծանոթագրություններ ==
Բարսելոնայի ահաբեկչություն (2017)

Բարսելոնայի ահաբեկչություն տեղի է ունեցել 2017 թվականի օգոստոսի 17-ին՝ սպիտակ Տալենտո Ֆիատ մակնիշի մեքենան Լա Ռամբլա փողոցում մխրճվել է մարդկանց խմբի մեջ։ 13 մարդ զոհվել է, մի քանի տասնյակը վիրավորվել։ Հանցագործները մեքենայից դուրս են եկել և մտել թուրքական ռեստորան և պատանդներ վերցրել։


== Դեպքերի ժամանակագրություն ==
Տեղական ժամանակով մոտավորապես ժամը 16:30-ին Տալենտո Ֆիատ մակնիշի մեքենան Բարսելոնայի հետիոտների համար նախատեսված Լա Ռամբլա փողոցի մայթ է բարձրացել և Պլասա դե Կատալունյա հրապարակի ու Լիսեո օպերայի շենքի արանքվում մխրճվել հետիոտների ամբոխի մեջ։
Վարորդը թաքնվել է։ Սկսվել է հակաահաբեկչական ոստիկանական գործողություն։ Սկզբից ոստիկանությունը հանցագործության շարժառիթի մասին չի հայտարարել։ Ըստ առաջին հայտարարությունների զոհվել է երկու մարդ, մի քանի տասնյակ մարդ վիրավորվել։
Ըստ ԶԼՄ-ների հայտարարության սրանից քիչ անց երկու անհայտ անձինք թուրքական ռեստորանում պատանդներ են վերցրել, բայց կատալոնական ոստիկանությունը հերքել է այս լուրը։


== Արձագանք ==


=== Ներքին ===
Քաղաքային ոստիկանությունը հանցագործներին հայտնաբերելու նպատակով սկսել է Gàbia գործողությունը։ Բարսելոնայում հայտարարված բոլոր խոշոր միջոցառումները հետաձգվել են։ Կատալոնիայի նախագահ Կառլոս Պուչդեմոնդը և Բարսելոնայի քաղաքապետ Ադա Կոլաուն ընդհատել են արձակուրդները և վերադարձել քաղաք միջադեպը կարգավորելու համար։


=== Միջազգային ===
Մի շարք երկրների առաջնորդներ արձագանքել են Բարսելոնայի միջադեպին, իրենց աջակցությունը հայտնել Իսպանիայի ժողովրդին և կառավարությանը։

 Իռլանդիա արտաքին գործոց նախարար Սիմոն Քովենեյը հայտարարել է, որ ինքը ցնցված է Բարսելոնայում կատարված միջադեպով և ասել է՝ «Իռլանդական կառավարության անունից ցանկանում եմ մեր ցավակցությունները և միասնությունը Իսպանիայի ժողովրդին»։
 Եվրամիություն Դոնալդ Տուսկը հայտարարել է, որ ԵՄ-ն պատրաստ է Իսպանիային սատարել ահաբեկչության դեմ պայքարում։
 Ռուսաստան արտաքին գործերի նախարարությունը Թվիթթերի իր էջում քննադատել է Բարսելոնայի ահաբեկչությունը։


== Ծանոթագրություններ ==
Գուրգեն Հարությունյան

Անվան այլ կիրառումների համար տե՛ս՝ Գուրգեն Հարությունյան (այլ կիրառումներ)Գուրգեն Միքայելի Հարությունյան (հունիսի 9 (22), 1905, Գանձակ, Կովկասի փոխարքայություն, Ռուսական կայսրություն - հունվարի 2, 1973(1973-01-02), Ստեփանակերտ, Ադրբեջանական ԽՍՀ, ԽՍՀՄ), հայ խորհրդային դերասան։ Ադրբեջանական ԽՍՀ ժողովրդական արտիստ (1957)։


== Կենսագրություն ==
1927-1929 թվականներին սովորել է Բաքվի հայկական թատրոնի ստուդիայում։ 1929-1945 թվականներին աշխատել է Բաքվի, 1949-1971 թվականներին՝ Ստեփանակերտի թատրոններում։ Մարմնավորել է հատկապես բնութագրական կերպարներ, խաղացել նաև դրամատիկ դերեր։


== Դերերը թատրոնում ==
Սուրեն Շիրվանզադեի «Պատվի համար»)
Գիժ Դանիել Շիրվանզադեի «Չար ոգի»)
Մարմարով (Գաբրիել Սունդուկյանի «Քանդած օջախ»
Սարգիս (Գաբրիել Սունդուկյանի «Էլի մեկ գոհ»
Քաջ Նազար (Դերենիկ Դեմիրճյանի «Քաջ Նազար»)
Մեք Գրեգոր (Վիլյամ Սարոյանի «Իմ սիրտը լեռներում է»)
Լուկա (Գորկու «Հատակում»)
Գոդար (Բալզակի «Խորթ մայրը»)
Շեյխ Ալի (Ս. Վուրղունի «Վագիֆ»)


== Ֆիլմագրություն ==
Նկարահանվել է «Հեղնար աղբյուր» (Ավետիք) կինոնկարում։


== Ծանոթագրություններ ==
Երկարատև ճանապարհորդություն (ֆիլմ, 2015)

«Ամենաերկար ճանապարհորդությունը» (անգլ.՝ The Longest Ride), 2015 թվականի դրամա, նկարահանված Ջորջ Թիլման-կրտսերի կողմից։ Ֆիլմը հանդիսանում է Նիկոլաս Սփարքսի համանուն վեպի էկրանավորումն է, թվով տասերոդը գրողի բոլոր էկրանավորվածստեղծագործությունների մեջ։ Ռուսաստանում ֆիլմի պրեմիերան տեղի է ունեցել 2015 թվականի ապրիլի 16-ին։


== Սյուժե ==
Լյուկ Քոլինզը(Սքոթ Իսթվուդ) ձիավոր և պրոֆեսիոնալ ռոդեոյի մասնակից է, որը մի անգամ ստացել է լուրջ վնասվածքներ։ Որպեսզի փրկի իրենց ընտանեկան ռանչոն վաճառքից, մեկամյա ընդմիջումից հետո նա վերադառնում է մրցումներին, որտեղ նա հանդիպում է Սոֆիա Դանկոյին (Բրիտ Ռոբերտսոն)։ Հանկարծակի նրանց միջև ծնվում են հարաբերություններ։ Մի անձրևոտ երեկոյին Լյուկն ու Սոֆիան գնում էին ճանապարհով, երբ հանկարծ տեսան որ տեղի է ունեցել ավտովթար և ուր որ է մեքենան կպայթի։ Նրանք փրկում են ղեկին նստած ծերուկին և տանում հիվանդանոց։ Դրանից հետո Սոֆիան հոգ է տանում ծերուկի՝ Այրո Լեվինսոնի մասին։ Լյուկը ստանում է թեթև վնասվածք ցլից գետնին ընկելուց, բայց նրա հին վնասվածքի հետևանքով նա հազիվ է դուրս պրծնում են մահվան ճիրաններից։ Բայց նա գնում է մյուս համաշխարհային մրցումներին, մինչդեռ Սոֆիան նրան ամենինչ անում է, որպեսզի հետ պահի նրան այդ քայլից։ Լյուկը դառնում է չեմպիոն, այնուհետև Սոֆիայի հանդեպ տածած սիրուց թողնում է ամեն բան և վերադառնում նրա մոտ։


== Դերերում ==


== Քննադատություն ==
Metacritic-ում այն հավաքել է 100-ից 33 բալ 30 գնահատումներով։ Rotten Tomatoes-ում նրա ռեյտինգը կազմել է 4.3 10-ից 103 գնահատումներով։


== Ծանոթագրություններ ==


== Արտաքին հղումներ ==
http://www.foxmovies.com/movies/the-longest-ride Երկարատև ճանապարհորդություն (ֆիլմ, 2015). պաշտոնական կայք
«The Longest Ride»(անգլ.) ֆիլմը Allmovie կայքում:
The Longest Ride(անգլ.) ֆիլմը Internet Movie Database կայքում
«The Longest Ride»(անգլ.) ֆիլմը Box Office Mojo  կայքում
The Longest Ride(անգլ.) ֆիլմը Rotten Tomatoes կայքում
«The Longest Ride»(անգլ.) ֆիլմը Metacritic կայքում:
(9119) Գեորգպեուրբախ

(9119) Գեորգպեուրբախ (անգլ.՝ Georgpeuerbach), աստերոիդ աստերոիդների հիմնական գոտում։ Հայտնաբերվել է 1998 թվականի փետրվարի 18-ին Լինզի աստղադիտարանի կողմից Լինզում։
Միջին հեռավորությունը Արեգակից կազմում է 3,052226 ա. մ., առավելագույնը մոտենում է 2,7561 ա. մ. հեռավորության վրա և հեռանում 3,3483 ա. մ.։ Արեգակի շուրջ մեկ ամբողջական պտույտ է կատարում 1947,71 երկրային օրվա ընթացքում, իր ուղեծրով շարժվելով միջինում 0,184833 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9119) Գեորգպեուրբախ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հաֆելի Բրանդենբուրգ

Հաֆելի Բրանդենբուրգ (գերմ.՝ Brandenburg an der Havel), քաղաք Հաֆել գետի վրա Գերմանիայում, Բրանդենբուրգ երկրամասում։ Բրանդենբուրգ երկրամասի ամենահին քաղաքն է։
Զբաղեցնում է 228,80 կմ² տարածք։ Քաղաքը տարածքով ամենամեծն է Բրանդենբուրգում։ Բնակչությունը 71 778 մարդ է (2010 թվականի դեկտեմբերի 31–ի տվյալներով)։ Պաշտոնական կոդը՝ 12 0 51 000։
Քաղաքը ստորաբաժանվում է 6 քաղաքային համայնքների։


== Ժողովրդագրություն ==


== Հայտնի բնակիչներ ==
Ֆրիդրիխ Վիլհելմ Ռյուստով (1821—1878) — գերմանացի և շվեյցարացի ռազմական տեսաբան, պատմաբան
Լյուդվիգ Կրոնեկ (1837—1891) — հանրահայտ դերասան
Պաուլ Հաուսեր (1880—1972) — ռազմական գործիչ


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական էջ
Քուրթ Սեիթ և Շուրա

«Քուրթ Սեիթ և Շուրա» (թուրքերեն՝ Kurt Seyit ve Şura), թուրքական պատմական հեռուստասերիալ, որը հիմնված է Ներմին Բեզմենի համանուն վեպի վրա։ Ցուցադրվել է թուրքական Star TV հեռուստաալիքով։ Գլխավոր դերերում հանդես են գալիս Քըվանչ Թաթլըթուղը և Ֆարահ Զեյնեպ Աբդուլահը։ Վերջին սերիան ցուցադրվել է 2014 թվականի նոյեմբերի 20-ին։ Նկարահանումները տեղի են ունեցել Ստամբուլում, Սանկտ Պետերբուրգում և Ղրիմում։ Ընդհանուր առմամբ ցուցադրվել է 21 սերիա։


== Սյուժե ==
Ծնվելով ղրիմաթաթարական հարուստ ընտանիքում՝ Քուրթ Սեիթը մեծացել է որոշակի սկզբունքերով, որոնք նրա մեջ սերմանել է նրա հայրը միրզա Մեհմետ Էմինովը։ Ռուսական ցարի նկատմամբ ունեցած հարգանքը կարելի է համեմատել միայն մուսուլման կնոջից երեխաներ ունենալու ցանկության հետ։ Սեիտը, ով հաջողակ է ինչպես աշխարհիկ կյանքում, այնպես էլ ռազմական ոլորտում, պարահանդեսներից մեկի ժամանակ սիրահարվում է Ալեքսանդրային, ով արիստոկրատական ընտանիքի դուստր է։ Ալեքսանդրան նույնպես սիրահարվում է նրան, բայց նրանց սերը պետք է անցնի մի շարք փորձություններուվ պատերազմի սկզբից հետո։ Քուրթ Սեիթը մեկնում է Կարպատներ՝ պաշտպանելու ցարական գահը և պատիվը։
Ռազմաճակատում լուրջ վնասվածք ստանալուց հետո՝ Քուրթ Սեիթը պարտադրված վերադառնում է Պետրոգրադ, որտեղ բախվում է հոկտեմբերյան հեղափոխության հետ։ Քանի որ նա և ընկերները ուղղակի կապ են ունեցել Նիկոլայ II ցարի հետ, Սեիտը հայտնվում է բոլշևիկների սև ցուցակում։ Քուրթ Սեիթը ստիպված է լինում փախչել, սակայն Ալեքսանդրային մենակ թողնել չի ցանկանում։ Նա աղջկան տանում է իր ծնողների մոտ, որոնց հայտարարում է նրա հետ ամուսնանալու մասին։ Սեիտը հայրը Մեհմետը դեմ է կանգնում ամուսնությանը։ Քուրթ Սեիթը դեմ դուրս գալով հոր կամքին՝ հեռանում է երկրից։
Ընկերների օգնությամբ Քուրթ Սեիթը և Ալեքսանդրան մեկնում են Ստամբուլ։ Օսմանյան կայսրությունում Քուրթ Սեիթը ընդունվում է օսմանյան հասարակության կողմից։ Սակայն նրանց սերը նոր խոչընդոտի է հանդիպում։ Քուրթ Սեիթը հանդիպում է Մյուրվեթին, ով պատրաստ է լինել նրա հետ, գիտակցելով որ Սեւտը իրեն չի սիրի այնպես, ինչպես սիրում է Ալեքսանդրային։


== Ծանոթագրություններ ==
Spring (April EP)

«Spring» (April EP)՝ հարավկորեական աղջկական APRIL խմբի երկրորդ մինի-ալբոմն է։ Ալբոմը թվային և ֆիզիկական ձևաչափով թողարկվել է 2016 թվականի ապրիլի 27-ին,  DSP Media-ի կողմից, իսկ սկսել է տարածվել Loen Entertainment ընկերության միջոցով ։ Այն պարունակում է վեց թրեք, այդ թվում `« Tinkerbell » սինգլը։ Այն վերջին ռելիզն էր այժմ արդեն նախկին անդամ Հյոնջուի հետ, ով պաշտոնապես լքել է խումբը 2016 թվականի հոկտեմբերի 29-ին,  դերասանական կարիերան շարունակելու նպատակով։


== Նախապատմություն ==
Ապրիլի 4-ին DSP Media-ն պաստառի միջոցով հայտարարեց,  որ խումբը վերադառնալու է ապրիլի 27-ին։ Պաստառի վրա պատկերված է շրջանակ՝ ծաղիկներով և նկար, որը  հիշեցնում է թիթեռի թևեր։ DSP Media-ն նաև ցուցադրեց մի շարք լուսանկարներ և վիդեոներ  «Spring» ալբոմի համար։
Այս ալբոմի հայեցակարգը՝  հեքիաթային,  իր մեջ ընդգրկում է տարբեր գույներ, կապված  խմբի անվան հետ՝  «A.P.R.I.L». A — «Ծիրանի ծաղիկ», P — «Պիոն», R — «Վարդ», I — «Ծովային կակաչներ», L — «Լիլիաներ»։
Ալբոմը և երաժշտական տեսահոլովակը «Tinkerbell»-ի համար թողարկվել են 2016 թվականի ապրիլի 27-ին։


== Աջակցություն ==
2016 թվականի ապրիլի 27-ին Lottecard արվեստի կենտրոնում  խումբը անցկացրել է «Spring»-ի գովազդային ցուցադրությունը։ Ցուցափեղկը ցույց է տրվել  V Naver ծրագրում։ Ապրիլի 28-ին խումբը սկսել է իր առաջին գովազդային արշավը և առաջին անգամ ներկայացվել է M! Countdown  «Tinkerbell»-ի հետ։ Այն  ուղեկցվել է  KBS հեռուստաալիքի Music Bank-ի, նույն ալիքի Show Music Core և Inkigayo (SBS) ներկայանալուն։
Մայիսի 12-ին DSP Media -ն հայտարարեց, որ Հյոնջուն ժամանակավորապես դադարեցնում է գործունեությունը խմբի հետ։ Ըստ գործակալության, Հյոնջուն տառապում է շնչառական խնդիրներից և հաճախակի գլխացավերից, ինչը խոչընդոտում է նրան  երաժշտական ​​շոուներին ելույթ ունենալու ժամանակ։ Քանի որ Հյոնջունի առողջական վիճակը նրանց համար առաջնահերթ է, նրանք որոշել են հանգստանալ առայժմ, և խումբը շարունակում է խթանել «Spring» ընդամենը չորս անդամներով։


== Թրեկ ==


== Ծանոթագրություններ ==


== Արտաքին հղումներ ==
https://www.soompi.com/2016/04/13/april-members-are-cute-spring-fairies-in-first-comeback-teaser-image/
http://entertain.naver.com/music/now/read?oid=108&aid=0002514823
http://www.xportsnews.com/jenter/?ac=article_view&entry_id=717425& Archived 2017-04-11 at the Wayback Machine.
http://www.melon.com/album/detail.htm?albumId=2681814
http://www.xportsnews.com/jenter/?ac=article_view&entry_id=718069& Archived 2017-04-11 at the Wayback Machine.
http://enter.etoday.co.kr/view/news_view.php?varAtcId=59956
http://entertain.naver.com/read?oid=112&aid=0002807929
http://thestar.chosun.com/site/data/html_dir/2016/04/27/2016042701007.html Archived 2016-06-25 at the Wayback Machine.
http://www.xportsnews.com/jenter/?ac=article_view&entry_id=722962&_REFERER=http%3A%2F%2Fnews.naver.com%2Fmain%2Fsearch%2Fsearch.nhn%3Frefresh%3D%26so%3Drel.dsc%26stPhoto%3D%26stPaper%3D%26stRelease%3D%26ie%3DMS949%26detail%3D0%26rcsection%3D%26query%3D%25BF%25A1%25C0%25CC%25C7%25C1%25B8%25B1%26x%3D0%26y%3D0%26sm%3Dall.basic%26pd%3D1%26startDate%3D%26endDate%3D Archived 2017-04-11 at the Wayback Machine.
http://news1.kr/articles/?2650547
http://tenasia.hankyung.com/archives/928795 Archived 2016-08-07 at the Wayback Machine.
http://news1.kr/articles/?2649728
Ջիբելինա

Ջիբելինա (իտալերեն՝ Gibellina) կոմունա Իտալիայում, Սիցիլիայի մարզում՝ Տրապանի գավառում։
Բնակչությունը կազմում է 4635 մարդ, բնակչության խտությունը կազմում է 104 մարդ/կմ²։ Զբաղեցնում է 45 կմ² մակերես տարածք։
Փոստային ինդեքսն է՝ 91024։ Հեռախոսային կոդը՝ 0924։
Չիչժոու

Չիչժոու ( չինարեն հեշտ. 池州 , պինին: Chízhōu) , քաղաքային շրջան Չինաստանի Անհոյ պրովինցիայում։


== Վարչական բաժանում ==
Քաղաքային շրջան Հուայնանը բաժանվում է 1 շրջանի, 3 կոմսության։

Շրջան Գուիչի (贵池区)
Կոմսություն Դունչժի (东至县)
Կոմսություն Ցինյան(青阳县)
Կոմսություն Շիտաի(石台县)